CELEX: 62010FN0087
Language: fi
Date: 2010-09-24 00:00:00
Title: Asia F-87/10: Kanne 24.9.2010 — Adriaens ym. v. Euroopan komissio

15.1.2011   
            
            
               FI
            
            
               Euroopan unionin virallinen lehti
            
            
               C 13/40
            
         Kanne 24.9.2010 — Adriaens ym. v. Euroopan komissio
   (Asia F-87/10)
   ()
   2011/C 13/78
   Oikeudenkäyntikieli: ranska
   
      Asianosaiset
   
   
      Kantajat: Stéphane Adriaens (Evere, Belgia) ynnä muut (edustaja: avocat M.Casado García-Hirschfeld)
   
      Vastaaja: Euroopan komissio
   
      Oikeusriidan kohde ja kuvaus
   
   Vastaajan tekemän, kantajien palkkakuitteihin sisältyneen sen päätöksen kumoaminen, jolla heidän palkkojensa mukautus rajoitettiin heinäkuusta 2009 lähtien 1,85 prosentin korotukseen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien vuotuisesta mukauttamisesta 23.12.2009 annetun neuvoston asetuksen (EU, Euratom) N:o 1296/2009 nojalla.
   
      Vaatimukset
   
   
               —
            
            
               Riidanalainen päätös on kumottava, koska sillä asetuksen N:o 1296/2009 nojalla vahvistetaan palkkojen mukauttamisprosentiksi 1,85 prosenttia, ja mukautetaan 1.7.2009 lähtien virkamiesten ja muun henkilöstön palkat ja eläkkeet sekä näihin palkkoihin ja eläkkeisiin liittyvät korjauskertoimet
            
         
               —
            
            
               Kantajille on maksettava viivästyskorkoa, joka on laskettava suhteessa Euroopan keskuspankin vahvistamaan kantaan ja jonka on perustuttava tammikuusta 2010 lähtien annettuihin palkkakuitteihin merkityn palkan ja vuoden 2009 heinäkuun ja joulukuun väliseltä ajalta annettujen oikaistujen palkkakuittien sekä sen palkan välisen erotuksen koko määrään, johon kantajilla olisi ollut oikeus, näiden palkkojen viivästyvään oikaisuajankohtaan asti.
            
         
               —
            
            
               Euroopan komissio on velvoitettava korvaamaan oikeudenkäyntikulut.